Izziņa par atzinumos sniegtajiem iebildumiem

|  |
| --- |
| **likumprojekts “Grozījumi likumā “Par pašvaldībām””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Likumprojekts | **Latvijas Pašvaldību savienība**Izsakām šādu iebildumu un lūdzam papildināt likumprojektu ar jaunu pantu, kas paredzētu grozījumus likuma “Par pašvaldībām” 141. pantā un ļautu pašvaldībām izdot pašvaldību informatīvos izdevumus biežāk, nekā 1 reizi mēnesī, ja iedzīvotājiem nepieciešams sniegt informāciju ārkārtējās situācijas, izņēmuma stāvokļa, katastrofas vai katastrofas draudu gadījumā. | **Nav ņemts vērā.**Likumprojekts tiek virzīts kā Ministru kabineta lieta, jo nepieciešama Ministru kabineta politiska izšķiršanās saistībā ar likumprojektā iestrādāto kārtību, kas piedāvās pašvaldībām lielāku rīcības brīvību savas pārvaldes struktūras veidošanā un pakalpojumu sniegšanas administrēšanā. Līdz ar to likumprojektā netiek iekļauti citi jautājumi, par kuriem nepieciešams Ministru kabineta politisks lēmums. Vienlaikus Latvijas Pašvaldību savienībai ir iespēja iesniegt priekšlikumus likumprojekta izskatīšanas gaitā Saeimā.Savukārt pašvaldībām ir iespēja ārkārtējā situācijā un citos steidzamos gadījumos informāciju iedzīvotājiem izplatīt citās formās un informācijas kanālos (piemēram, ar drukātiem materiāliem pie afišu stabiem un citās publiskās vietās, elektroniski pašvaldības tīmekļvietnē un sociālo mediju kontos). |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 1.-7. aprīlis (elektroniskā saskaņošana) |
|  |  |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību |
|  | savienība |
|  |  |
| Saskaņošanas dalībnieki izskatīja šādu ministriju (citu | Latvijas Pašvaldību savienības |
| institūciju) iebildumus |  |
|  |  |
| Ministrijas (citas institūcijas), kuras nav ieradušās uz |  |
| sanāksmi vai kuras nav atbildējušas uz uzaicinājumu |  |
| piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Anotācijas I sadaļa | **Tieslietu ministrija (priekšlikums)**Anotācijā norādīts, ka likumā “Par pašvaldībām” pašreiz paredzētais regulējums par pagasta vai pilsētas pārvaldes kompetenci civilstāvokļa aktu reģistrācijā neatbilst Civilstāvokļa aktu reģistrācijas likumā norādītajam, tā kā atbilstoši Civilstāvokļa aktu reģistrācijas likuma 3. panta pirmajai un otrajai daļai civilstāvokļa aktu reģistrē dzimtsarakstu iestāde, kas ir pašvaldības dzimtsarakstu nodaļa vai Latvijas Republikas diplomātiskā un konsulārā pārstāvniecība ārvalstī.Atbilstoši minētajam projekts paredz precizēt teritoriālā iedalījuma vienības vai to apvienības pārvaldē sniedzamos pakalpojumus, no to saraksta izslēdzot likuma “Par pašvaldībām” 69.1 panta otrās daļas 5. punktā minēto pakalpojumu – reģistrēt civilstāvokļa aktus, atjaunot un grozīt civilstāvokļa aktu reģistru un atkārtoti izsniegt laulības, dzimšanas vai miršanas apliecības likumā “Par civilstāvokļa aktiem” noteiktajā kārtībā.Ņemot vērā norādīto, Tieslietu ministrija saskaņo pārvaldes sniedzamā pakalpojuma – reģistrēt civilstāvokļa aktus, atjaunot un grozīt civilstāvokļa aktu reģistru un atkārtoti izsniegt laulības, dzimšanas vai miršanas apliecības – izslēgšanu no likuma “Par pašvaldībām”.Vienlaikus lūdzam ņemt vērā, ka civilstāvokļa aktu reģistrācijas funkcijas īstenošana notiek visas sabiedrības interesēs, tādējādi jautājumam par šīs funkcijas nodrošināšanu ir jābūt pārdomātam, izdiskutētam un sabalansētam ar sabiedrības interesēm.Civilstāvokļa aktu reģistrācijas likuma 10. pants noteic, ka dzimtsarakstu nodaļu izveido republikas pilsētas vai novada pašvaldība. Dzimtsarakstu nodaļas darbības teritorija ir attiecīgās republikas pilsētas vai novada administratīvā teritorija, izņemot, ja pēc saskaņošanas ar tieslietu ministru, pašvaldība vienā republikas pilsētā vai novadā izveido vairākas dzimtsarakstu nodaļas vai arī vairākas pašvaldības izveido kopīgu dzimtsarakstu nodaļu. Tātad katrai pašvaldībai, arī īstenojot administratīvi teritoriālo reformu, ir rīcības brīvība individuāli izvērtēt dzimtsarakstu nodaļas darbības jautājumu, ņemot vērā katras pašvaldības lielumu, infrastruktūru, iedzīvotāju skaitu un blīvumu un citus aspektus, kas pašvaldībai šķiet būtiski.Vēršam uzmanību, ka primāri nepieciešams vērtēt spēju pildīt pašvaldībai deleģēto funkciju (civilstāvokļa aktu reģistrāciju), ievērojot sabiedrības (attiecīgajā administratīvajā teritorijā) intereses, akcentējot pakalpojuma pieejamību un neradot apgrūtinājumu iedzīvotājiem. Kvalitatīvai un pieejamai civilstāvokļa aktu reģistrācijas funkcijai jābūt nodrošinātai pēc iespējas teritoriāli viendabīgi. Atbilstoši minētajam Tieslietu ministrijacivilstāvokļa aktu reģistrācijas pakalpojuma pieejamības nodrošināšanai aicina pašvaldības izvērtēt iespēju izveidot vairākas dzimtsarakstu nodaļas vai vienu nodaļu ar vairākām pieņemšanas vietām.Savukārt, ja pašvaldība pēc administratīvi teritoriālās reformas personu iesniegumus civilstāvokļa aktu reģistrācijas jomā plāno pieņemt arī Valsts un pašvaldības vienotajos klientu pakalpojumu centros (turpmāk – Klientu centri), lūgums ņemt vērā, ka Klientu centri varēs pieņemt personu iesniegumus un izsniegt tikai jau sagatavotus civilstāvokļa aktu reģistrāciju apliecinošus dokumentus. Paskaidrojam, ka saskaņā ar Civilstāvokļa aktu reģistrācijas likuma 3. panta trešo daļu dzimšanas, laulības un miršanas fakta reģistrāciju, kā arī civilstāvokļa aktu reģistra ierakstu aktualizēšanu un atjaunošanu veic dzimtsarakstu nodaļa. Klientu centrs nebūs tiesīgs veikt civilstāvokļa akta reģistrāciju vai civilstāvokļa aktu reģistra ierakstu aktualizēšanu un atjaunošanu. | **Ņemts vērā.**Likumprojekta anotācija papildināta ar Tieslietu ministrijas norādīto informāciju, kas pašvaldībām jāņem vērā, plānojot dzimtsarakstu nodaļas pakalpojumu sniegšanu savā administratīvajā teritorijā. | Skatīt precizēto anotācijas I sadaļas 2. punktu. |
| 2. | Anotācijas III sadaļa | **Finanšu ministrija (priekšlikums)**Izsakām priekšlikumu anotācijas III sadaļā ailē “turpmākie trīs gadi” aiļu nosaukumos precizēt “n+1” un “n+2” vērtības, to vietā norādot attiecīgos gadus. | **Ņemts vērā.** | Skatīt precizēto anotācijas III sadaļu. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Marta Bergmane |
| Vides aizsardzības un reģionālās attīstības ministrijas  |
| Pašvaldību departamenta direktora vietniece - |
| Pašvaldību darbības tiesiskā nodrošinājuma nodaļas vadītāja |
| 66016720 |
| marta.bergmane@varam.gov.lv  |